केजरीवाल और कांग्रेस के सब्जबाग के विरोध में भाजयुमो सड़क पर
नई दिल्ली | भारतीयजनता पार्टी युवा मोर्चा (भाजयुमो) के कार्यकर्ताओं ने मंगलवार को इंडिया गेट पर आम आदमी पार्टी और कांग्रेस के खिलाफ पोल खोल अभियान चलाया। कार्यकर्ताओं ने निगम चुनाव को लेकर केजरीवाल द्वारा निगम चुनाव जितवाने को एक साल में चमका लंदन बना देने और कांग्रेस द्वारा निगम चुनाव जीतने पर निगम के लिए अलग से कोष बनाने जैसे वादों का कार्टून बनाकर विरोध किया। कार्यकर्ता छोटे-छोटे समूह बनाकर भाजयुमो अध्यक्ष सुनील यादव के नेतृत्व में आप सरकार के असफल वायदों के प्ले कार्ड्स हाथों में पकड़कर इंडिया गेट के निकासी प्वाइंटों पर खड़े हुए। प्रदर्शनकारियों को संबोधित करते हुए यादव ने कहा कि चाहे वह शिक्षा सुविधाओं के विस्तार की बात हो, स्वास्थ्य सेवाओं या महिला सुरक्षा की बात हो, केजरीवाल ने दिल्ली के लोगों को धोखा दिया है। उन्हें आगामी चुनाव में जनता के क्रोध का सामना करना पड़ेगा।
bho_Deva hin_Deva